קריית יערים

קִרְיַת יְעָרִים, המוכרת גם בשם טֶלְז-סְטוֹן, היא מועצה מקומית בפרוזדור ירושלים, המאופיינת באוכלוסייה דתית-חרדית. היא נמצאת מערבית לאבו גוש ומזרחית לנווה אילן. בשנת 1933, היה איש העסקים היהודי מנשה אלישר מעורב ברכישת 600 דונם קרקע באזור אבו גוש, יחד עם סגן הקונסול הגרמני בירושלים ואיש הנדל"ן ג'וזף פסקל אלבינה, לאחר חמש שנות מאבקים משפטיים מול הבעלים הערביים של הקרקעות, נרשמה הקרקע על שמו של אלישר ו"חברת קריית יערים בע"מ". במטרה להקים במקום עיר גנים שתתוכנן על ידי האדריכל ריכרד קאופמן. התוכנית לא יצאה לפועל עקב המרד הערבי הגדול. ניסיונות לקדם את התוכנית לאחר מלחמת העולם השנייה לא צלחו, בגלל מחסור במים. בתחילת שנות ה-60 נקנה השטח על ידי הרב אליעזר סורוצקין. את הכסף לקניית הקרקע תרם הנדבן היהודי ארווינג סטון. הרב אליעזר סורוצקין יזם והקים את הקריה על פי חזונו להעתיק אליה את ישיבת טלז מקליבלנד. בשנת 1975 הוקמה במקום שכונת מגורים דתית בשם "קריית טלז-סטון", טלז - על שם עיר בליטא בשם זה שנתפרסמה ביהדות בזכות "ישיבת טלז" שהייתה בה, סטון - על שם הנדבן. מלכתחילה יועד המקום להיות משכנה של ישיבת טלז שהייתה אמורה לעבור אליו מקליבלנד, וסביבה מגורים לתלמידים ולצוות. הישיבה הייתה אמורה להכיל 500 תלמידים. במהלך הקמת הקמפוס הגדול (שכלל בית מדרש גדול, מבני פנימיות, גן ובריכת שחיה) התגלעו מחלוקות בין הגורמים המעורבים והופיעו קשיים במימון הפרויקט. בעקבות זאת לא הושלמה בניית בית המדרש והשלד הגדול שלו ניצב במרכז היישוב. עד לאמצע העשור השני של המאה ה-21, פעלה בעזרת הנשים ישיבת נווה ציון (אנ'). מאותה עת, נמצאת בבית המדרש המרכזי ישיבת באר יצחק. בשנת 1989 הוקם ביישוב בית החלמה ליולדות המיועד ליולדות מהמגזר החרדי. קריית יערים הוכרזה כמועצה מקומית בשנת 1992, וב-7 בינואר 1993 מונו חברי המועצה הראשונים, בהם דוד יפרח, שבאותו מעמד נבחר לכהן כראש המועצה הראשון. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בקריית יערים 6,919 תושבים (מקום 211 בדירוג רשויות מקומיות בישראל). האוכלוסייה גדלה בקצב גידול שנתי של ‎2.5%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 28.0%. השכר החודשי הממוצע של שכיר במשך שנת 2021 היה 8,454 ש"ח (ממוצע ארצי: 11,330 ש"ח). ב-17 במרץ 2020, עקב שיעורי הדבקה גבוהים בנגיף הקורונה ביישוב, פורסם כי נשקלה הטלת סגר עליו. בעקבות ההחמרה, המועצה המקומית לקחה אחריות על הסגר ואכפה אותו עצמאית. ב- 25 בספטמבר 2024 היישוב נכנס לרשימת היישובים הזכאים לבקשת רישיונות נשק. במסגרת הרפורמה של השר לביטחון פנים איתמר בן גביר היישוב קריית יערים נקרא על-שם העיר המקראית בשם זה, המוזכרת בתנ"ך. זו הייתה אחת מארבע ערי הגבעונים שכרתו ברית עם בני ישראל ואליה הובא ארון הברית לאחר שהוחזר משבי הפלשתים. בפי הערבים נקרא המקום "דיר אל אזהאר", אולי על שם אלעזר בן אבינדב שלביתו הובא ארון הברית.[דרוש מקור][מפני ש...] סבורים כי בתל הנמצא בקרבת מקום נמצאים שרידי אותה עיר. היישוב הוקם על ידי הרב אליעזר סורוצקין שהיה חתנו של ראש הישיבה הרב אליהו מאיר בלוך ואחרי מלחמת העולם השנייה לקח על עצמו את הקמתה של הקריה כפרויקט חיים.[דרוש מקור] דוד יפרח: 7 בינואר 1993–1996 אברהם רוזנטל: 20 באוגוסט 1996–2018 יצחק רביץ: 20 בנובמבר 2018 – מכהן ישיבת מאורות התורה כפר הנוער קריית יערים בית הכנסת מאור חכמי המערב שלמה פפנהיים ישיבת באר יצחק האלוף דוד מרכוס (מיקי סטון) כל מקום ואתר: הוצאת משרד הביטחון, 1995 מועצה מקומית קריית יערים טלז-סטון פרופיל קריית יערים נכון לשנת 2020 באתר הלמ"ס ישראל רוזנסון, "קריית יערים - בעלה" על מקורות השם קריית יערים. תמונות וסקירה על הקמתה של קריית יערים באתר 'חלון אחורי', 10/2010. חגי עמית, בעזרת השם. והפוליטיקה // איך הופכים ישיבה חרדית לעיר? כשהפוליטיקאים בוחשים, הכל יכול לקרות, באתר TheMarker‏, 28 בפברואר 2014 מידע על אתר תל קריית יערים, בארכיון המנדטורי באתר רשות העתיקות קריית יערים (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 משה חננאל, הירושלמים, עמוד 50 ישוב עברי ראשון בדרך ירושלים, הַבֹּקֶר, 23 במאי 1946 חוסר מים מעכב בנין קרית יערים, דבר, 23 במאי 1946 אף על פי שנהרג סמוך למקום, והאנדרטה לזכרו נמצאת במרכז היישוב, אין כל קשר בין שמו של מרכוס (סטון) לכינויו הנפוץ של היישוב (קריית טלז-סטון) ילקוט הפרסומים, מאי 1993, עמ׳ 2 פרופיל קריית יערים באתר הלמ"ס "רבע מהתושבים שלנו בבידוד, היה פה אירוע מתגלגל אבל הכל בשליטה", באתר מעריב אונליין, 17 במרץ 2020 דני זקן, ‏מ"ווהאן הישראלית" לאפס נדבקים: כך ניצחה קריית יערים את הקורונה, באתר גלובס, 30 במרץ 2020 אבי עמית, "העסק בשליטה": כך הצליחה קריית יערים החרדית לבלום את הקורונה, באתר חדשות 13, 4 באפריל 2020 היישוב החרדי נכנס לרשימת היישובים הזכאים לבקשת רישיונות נשק - בחדרי חרדים, באתר www.bhol.co.il, ‏2024-09-25 ספר שמואל א', פרק ז', פסוק א'